སློབ་སྐབས་གཉིས་པའི་ནང་དུ།བོད་ཀྱི་ཉིན་རེའི་འཚོ་བ་དང་རིག་གནས་ཀྱི་རྣམ་པ་འདྲ་པར་དང་བརྙན་དུ་ལེན་ཆེད།སློབ་མ་ཚོ་རྒྱུ་ལ་རི་བོའི་ཕྱི་ནང་གི་ས་གནས་སྤྱི་ཚོགས་ལ་ལྟ་སྐོར་དུ་ཁྲིད་སྐབས།ཁོང་ཚོས་རང་ཉིད་ཀྱིས་སློབ་ཁང་ནས་སྦྱངས་པའི་ནུས་རྩལ་དག་དངོས་སུ་ལག་ལེན་བྱེད་ཐུབ་པ་བྱུང་།སྦྱོང་བརྡར་འདི་རྩ་འཛུགས་བྱེད་སྐབས།སློབ་མ་རྣམས་ལ་ཁོང་ཚོས་བལྟས་ན་རང་ཉིད་ཀྱི་མི་རིགས་དང་རིག་གནས་ཀྱི་ཐད་ཚབ་མཚོན་རང་བཞིན་གྱི་རིན་ཐང་ལྡན་འདུག་སྙམ་པའི་འདྲ་པར་དང་བརྙན་གཟུགས་ཚན་པ་ལེན་ཐུབ་མིན་ཐད་དོ་སྣང་བྱེད་དགོས་པར་དྲན་སྐུལ་བྱས་ཡོད།སློབ་སྐབས་འདིའི་ཚད་མཐོ་ས་དང་དུས་ཀྱི་མཇུག་ཙམ་ལ་སླེབས་སྐབས།ཡང་བསྐྱར་ལག་ལེན་གྱི་ཁྲོད་ནས་སློབ་སྦྱོང་བྱེད་པ་ཞེས་པའི་རྩ་འཛིན་ལྟར།སློབ་མ་ཚོར་ས་གནས་མི་དམངས་ལ་བཅར་འདྲི་བྱེད་བཅུག་ཡོད།སློབ་མ་རྣམས་ལ།བཅར་འདྲི་བྱེད་པའི་ནུས་ལྡན་རང་བཞིན་དང་རྩལ་ཅན་རང་བཞིན་ཐད་དེ།ཅི་ལྟར་བྱས་ཏེ་བཅར་འདྲི་བྱེད་ཡུལ་ལྷོད་ལ་འབབ་ཏུ་འཇུག་ཐབས་དང་།གནས་དང་ངོས་གང་ནས་བརྙན་ལེན་གྱི་མཐའ་སྒྲོམ་སྒྲིག་དགོས་པ་སོགས་ཁྲིད་སྟོན་བྱས།རབ་གསལ་ཚོགས་པའི་སྦྱོང་བརྡར་སྤྲོད་མཁན་ཚོས་སློབ་མ་རྣམས་ལ་གསར་གཏོད་རང་བཞིན་དང་དོགས་དཔྱོད་རང་བཞིན་གྱི་ཐོག་ནས་བསམ་བློ་གཏོང་བའི་སྐུལ་འདེད་བཏང་ཞིང་།འདི་ནི་སློབ་མ་རྣམས་ཀྱིས་དེ་སྔ་ཉམས་སུ་མྱོང་བའི་གོ་སྐབས་མང་བོ་མེད་པའི་བློ་གྲོས་ཐོག་གི་སྦྱོང་བརྡར་ཞིག་ཡིན།བརྒྱུད་རིམ་འདི་དག་གི་ཁྲོད་དུ།སྦྱོང་བརྡར་སྤྲོད་མཁན་དང་སློབ་མའི་བར་དུ་འབྲེལ་བ་དམ་པོ་བྱུང་ནས།སློབ་མ་རྣམས་ལ་མཚོན་ན་སྣང་ཚུལ་གསར་པ་ཡིན་པའི་ཁྲིད་སྟོན་དཔེ་གཞིའི་ཕྱོགས་སུ་མྱུར་སྐྱོད་བྱས།གྲུབ་འབྲས་ནི།སློབ་མ་ཚོའི་བརྙན་ཐུང་ཁོ་ན་ཙམ་མ་ཡིན་པར་ཁོང་ཚོའི་མི་སྒེར་གྱི་གོང་འཕེལ་དང་ཡར་རྒྱས་ཀྱི་ཐད་ནས་ཀྱང་སྤྲོ་བ་སྐྱེད་ཅིང་སེམས་ཤུགས་འཕེལ་བ་ཞིག་རེད།གནས་སྟངས་འདི་ལ་ཡོངས་སུ་ཡིད་རངས་པར་བྱ་ཆེད།འདིར་ཆེད་དུ་རྔ་བ་བོད་རིགས་རང་སྐྱོང་ཁུལ་རྨེ་བ་ཧོང་ཡོནརྫོང་ནས་ཡིན་ཞིང་རང་ལོ་༢༡ཅན་གྱི་སློབ་མ་ཞིག་ལ་གླེང་མོལ་བྱས་པའི་ཚན་བཤུས་ཤིག་བཀོད་ཡོད།